זהרה שץ

זהרה שץ עם הוריה ואחיה בצלאל
מנורת יד ושם, שאת הדגם שלה עיצבה זהרה שץ ב-1960
זהרה שץ (20 ביולי 1916 – 4 באוגוסט 1999) הייתה פסלת ישראלית, כלת פרס ישראל לציור ופיסול. בתו של מייסד "בצלאל", בוריס שץ.

==ביוגרפיה==
נולדה לד"ר אולגה פבזנר-שץ ופרופ' בוריס שץ, מייסד "בצלאל". את לימודיה התיכוניים בגימנסיה העברית בירושלים סיימה ב-1933 והמשיכה בלימודי אמנות באקדמיה גראנד שומיאר בפריז. בשנת 1937 השתתפה בעיצוב הביתן הארצישראלי בתערוכה העולמית שם. ב-1938 הצטרפה לאחיה הבכור, בצלאל, בקליפורניה, והתגוררה בארצות הברית עד שנת 1951.

ב-1960 עיצבה את מנורת יד ושם. הפסל זכה בפרס השני בתחרות לעיצוב סמל יד ושם, דגם מוגדל שלו הוצב ביד ושם ב-1985, ולימים אומץ הפסל בתור סמל יד ושם. בשנה זו עזבה לקליפורניה ונישאה לפסל והצייר אליוט פרנסיס סנדו (Elliott Franz Sandow), אותו הכירה בלוס-אנג'לס עוד בראשית שנות הארבעים. התגוררה ויצרה בארצות הברית עד פטירת בעלה ב-1978, שבעקבותיה שבה לירושלים.
במקביל לפעילותה בשטחי אמנות שונים, עסקה גם בהוראת האמנות בישראל ובארצות הברית, הייתה יועצת לעיצוב תעשייתי במשרד המסחר והתעשייה.

הציגה בתערוכות יחיד רבות בישראל ומחוצה לה, ביניהן במוזיאון תל אביב לאמנות, בבית האמנים בירושלים ובמוזיאון סן-פרנסיסקו לאמנות מודרנית. כמו כן השתתפה בתערוכות קבוצתיות רבות במוזיאונים וגלריות בעולם.

בין עבודותיה המייצגות: עבודות חדשניות בפרספקס, תחריטים, תכשיטים, עטיפות לספרים, קירות מסך למוסדות ציבור ומסעדות, פנלים וקירות באוניית צים שלום, תשמישי קדושה, פסלים בתנועה (מוביילים), דלתות ושערים, ציורי שמן ופיסול סביבתי. הן הוצגו במקומות רבים בארץ ובעולם.

זכתה בפרסים רבים, ביניהם פרס דיזנגוף לאמנות, פרס 'יד ושם', פרס המוזיאון לאמנות מודרנית בניו יורק ופרס הזהב בטריאנלה מילאנו. בשנת 1955 הוכתרה ככלת פרס ישראל לציור ופיסול.

זהרה שץ, האחרונה בשושלת שץ, נפטרה ב-1999 בירושלים. נטמנה בהר המנוחות.

==מנימוקי ועדת השופטים לפרס ישראל==
החלטת ועדת השופטים לפרסי ישראל לאמנות לשנת תשט"ו-1955:

==קישורים חיצוניים==

* [http://www.schatz.co.il בית שץ] אתר הבית של "בית שץ", המנציחה את פעילותו של משפחת שץ בירושלים
* [http://vimeo.com/10149183 סרט "הבית ברחוב בצלאל"], קישור לסרט המספר על פעילותה של משפחת שץ
* [https://web.archive.org/web/20080609213137/http://www.art.org.il/he/exhibition_about.php?id=154 רטרוספקטיבה בבית האמנים ירושלים,] קישור לתערוכתה של זהרה במלאת 100 שנים ליסוד בצלאל, 2006
* [http://www.imj.org.il/exhibitions/2006/schatz/index.html בוריס שץ כהן האמנות], מתוך אתר תערוכה במוזיאון ישראל
* פרופ' רחל אלבוים-דרור, [http://lib.cet.ac.il/pages/item.asp?item=14367 גן עדן, גן האהבה ועמק רפאים] (על בוריס שץ וספרו "ירושלים הבנויה"), פורסם ב"עת־מול: עיתון לתולדות ארץ ישראל ועם ישראל" - גיליון 186, 2006, באתר הספרייה הווירטואלית של מט"ח
* [https://web.archive.org/web/20160303220026/http://news.nana.co.il/Article/?ArticleID=434360&TypeID=1&sid=126 אמנות לעם], תולדות חייו של בוריס שץ במדור זקנות ציון בנענע
* צבי גלי, [https://web.archive.org/web/20130121113140/http://schatz.co.il/node/1434 תערוכת שץ במוזיאון תל אביב], 1 בינואר 1954
* [https://gideonofrat.wordpress.com/2011/01/08/זוהרה-שץ-מונוגרפיה-2006/ מונוגרפיה], באתר "המחסן של גדעון עפרת"
* [https://www.youtube.com/watch?v=laxzwJbKC9c ראיון עמה בערוץ 2], באתר "יוטיוב"

==הערות שוליים==

קטגוריה:זוכי פרס ישראל לציור ופיסול
זהרה
קטגוריה:יקירות ירושלים
קטגוריה:יקירי ירושלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:זוכות פרס דיזנגוף
קטגוריה:זוכי פרס דיזנגוף
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:זוכות פרס ישראל
קטגוריה:זוכי פרס ישראל
קטגוריה:פסלות ישראליות
קטגוריה:פסלים ישראלים
קטגוריה:יהודים הקבורים בהר המנוחות
קטגוריה:זוכי פרס ישראל לשנת 1955
קטגוריה:ישראליות שנולדו ב-1916
קטגוריה:ישראלים שנולדו ב-1916
קטגוריה:ישראליות שנפטרו ב-1999
קטגוריה:ישראלים שנפטרו ב-1999